Publication: Magyar Közlöny
Issue: MK-2004-34 (Year: 2004, Number: 34)
Era: 2004-2010
Section: A Magyar Köztársaság Országgyûlésének Házszabályáról szóló 46/1994. (IX. 30.) OGY határozat (a továbbiakban: Házszabály) a törvényalkotási eljárás részletes
Paragraph Index: 310

A Magyar Köztársaság Országgyûlésének Házszabályáról szóló 46/1994. (IX. 30.) OGY határozat (a továbbiakban: Házszabály) a törvényalkotási eljárás részletes szabályait meghatározza, ugyanakkor nem tartalmaz rendelkezést arra vonatkozóan, hogy a törvényalkotási eljárásban figyelemmel kell lenni az adott törvényjavaslat elõkészítésének szabályosságára. Nincs arra vonatkozóan konkrét házszabályi elõírás, hogy a törvényjavaslat tárgyalása során vizsgálni kellene a törvénytervezet elõkészítésének megfelelõségét, a jogszabályban az elõterjesztõ számára kötelezõen elõírt egyeztetések megtörténtét, azok teljeskörûségét, a vélemény figyelembevételét vagy a mellõzés indokoltságát. A Házszabály a bizottságok mûködési rendje körében mindösszesen annyit mond ki, hogy a képviselõk számára lehetõséget kell biztosítani az országos érdekképviseletek és társadalmi szervezetek véleményének a megismerésére. Az Alkotmánybíróság — részben a fentiekbõl következõen is — leszögezi, hogy a törvényalkotási eljárás ügydöntõ, érdemi része a törvényjavaslat benyújtásával kezdõdik, annak nem eleme a törvénytervezet elkészítése, s ugyanígy kívül esnek rajta az elõkészítés során lefolytatott egyeztetések és véleményeztetések. Mindezekbõl következõen az Mtv. tervezetének elõkészítése körében az elõterjesztõ által lefolytatott eljárások nem részei az érdemi törvényalkotási eljárásnak, így az esetlegesen elmulasztott vagy nem megfelelõen lefolytatott egyeztetések nem minõsülhetnek olyan jellegû szabályszegésnek, amelyek a törvény közjogi érvénytelenségét eredményezik. Ez csak abban az esetben fordulhatna elõ, ha a törvényjavaslat tárgyalása során lenne olyan, az Alkotmány, törvény vagy a Házszabály által kötelezõen elõírt egyeztetés, amelyet az Országgyûlés a saját eljárásában elmulaszt. A Psztv. 4. § (4) bekezdése értelmében — amint erre a köztársasági elnök is hivatkozott indítványában — a Felügyelet véleményezési joggal rendelkezik a pénzügyi rendszert, illetõleg a felügyelt intézményeket és személyeket érintõ jogszabályok elõkészítése során. Ez a véleményeztetési eljárás — tekintettel a Felügyelet Kormány alá rendeltségére — a jogszabályok elõkészítésének közigazgatási egyeztetési körébe tartozik. Az Alkotmánybíróság gyakorlata töretlen abban, hogy nem állapítja meg a jogszabály alkotmányellenességét önmagában azért, mert a jogszabály-elõkészítés során az elõterjesztõ valamely egyeztetési vagy véleményeztetési kötelezettségének nem tett eleget. Az Alkotmány 32/A. §

Source: https://magyarkozlony.hu/hivatalos-lapok/a77608bcdbdc31dc0a47287f48e1391d3f76ce4b/dokumentumok/0d4a0dd9b220d44e55e061097babeeb13a4a569f/letoltes